આમ વાત બસ સ્ટેન્ડમાં ચાલતી હતી ત્યા રોડ ઉપરથી પનુ ફલાણીયો બુલેટ મોટરસાયકલ લઈને નીકળ્યો અને જયદેવ તથા ગારાને વાતચીત કરતા જ મોટર સાયકલને બ્રેક મારી તાકીને જોવા લાગ્યો તથા લોકોને પૂછપરછ કરવા લાગતા જ જયદેવનું મગજ હલી ગયું અને તે તરફ ચાલતો ગયો પરંતુ જયદેવને ઉતાવળે આવતો જોઈને પનુએ બુલેટ હાઈવે તરફ મારી મૂકયું પણ પાછળ જ એક પોલીસની જીપ નીકળતા જયદેવે તેની લીફટ લઈ પનુનો પીછો કર્યો તે લીંબડી હાઈવે ઉપર ભાગ્યો પરંતુ જીપ લગોલગ આવતા અને ત્યાંજ ડાબી તરફ ફુલગ્રામ રામપરાનો રસ્તો આવતા પનુએ તેનું બુલેટ તે રસ્તે ભગાડયું પરંતુ જયદેવે પીછો ચાલુ રાખ્યો બંને વચ્ચેનું અંદર ઓછુ થતા જ પનુએ ભયને કારણે મોટર સાયકલ ને સજજડ બ્રેક મારી તે ચાલુ હાલતમાં જ મૂકીને ખૂલ્લા ખેતરોમાં દોડવા લાગ્યો જયદેવને દોડવું નહતુ તેથી ઉભા ઉભા જ ત્રાડ પાડીને ફાયરીંગ કરી પાડીદેવા ધમકી આપતા જ પનુ ખેતરમાં ગલોટીયુ ખાઈ પડી ગયો.